**Съобщение**

**за загуба на правно действие на Решение №ПВ-177-ПР/2017г. за преценяване необходимостта от ОВОС**

На основание чл. 22, ал. 5, т. 1 от *Наредбата за условията и реда за извършване на оценка на въздействието върху околната среда* (Наредбата за ОВОС), РИОСВ – Пловдив СЪОБЩАВА за извършена проверка във връзка с разпоредбите на чл. 93, ал. 8 от *Закона за опазване на околната среда* (ЗООС), относно правното действие на Решение № ПВ-177-ПР/2017г. за преценяване необходимостта от ОВОС на директора на РИОСВ-Пловдив за инвестиционно предложение (ИП): „Изграждане на рибопреработвателно предприятие с фотоволтаична инсталация за собствени нужди и внедряване на безотпадна технология за производство на странични продукти“, в УПИ VI-787 и ПИ 783, кв. 2 по плана на с. Устина, община Родопи, област Пловдив, с възложител „ДОМЕЙН ЮСТИНА“ ЕООД.

При проверката се установи, че в 5 годишния срок, от датата на влизане в сила на решението, Община Родопи, след направена деловодна справка и справка в Регистрите на Разрешенията за строеж, е установила, че няма одобрени строителни книжа и не е издавано Разрешение за строеж за обекта предмет на разглеждане. Съответно не е и издаван Образец 2 – протокол за откриване на площадка и определяне на строителна линия и ниво на строежа.

Съгласно изискванията на чл. 93, ал. 8 от ЗООС, Решение № ПВ-177-ПР/2017г. за преценяване необходимостта от ОВОС е загубило правното си действие, за което е издадено писмо изх. № О-1974-2/17.07.2024 г. на Директора на РИОСВ-Пловдив.